wickkiey/tamil-wikipedia-chunked huggingface dataset:
# உடல்மொழி

## இயக்கவியல்

இயக்கவியல் என்பது உடலின் இயக்கம் அல்லது ஒட்டுமொத்த உடலின் இயக்கம் தொடர்பான சொற்கள் அல்லாத தகவல்தொடர்புகளின் ஆய்வு மற்றும் விளக்கமாகும். சாதாரண மனிதனின் சொற்களில், இது உடல் மொழி பற்றிய ஆய்வு என்றாலும் இந்த ஆய்வுப் பகுதியின் நிறுவனராகக் கருதப்படும் ரே பேர்ட்விசுட்டெல் உடல் மொழி என்ற சொல்லைப் பயன்படுத்தவில்லை. இதை பொருத்தமானதாகவும் அவர் கருதவில்லை. உடலைக் கொண்டு நாம் சொல்லும் செய்திகள் மொழியியலாளர் கூறும் மொழியின் வரையறையை பூர்த்தி செய்யவில்லை என்று அவர் வாதிட்டார்.  
மனித சைகைகள் மற்ற விலங்குகளிடமிருந்து வேறுபடுகின்றன. உருவாக்கப்படும் தகவல்தொடர்பு சூழலைப் பொறுத்து அவை பல வேறுபட்ட அர்த்தங்களைக் கொண்டிருப்பதாக விளக்கப்படலாம். உடல் மொழி முழுமையான பாணியில் புரிந்துகொள்ளப்படலாம் என்ற கருத்தையும் அவர் எதிர்த்தார். ஒவ்வோர் உடல் இயக்கமும் தகவல்தொடர்புகளில் உள்ள மற்ற எல்லா உறுப்புகளுடனும் பரந்த அளவில் விளக்கப்பட வேண்டும் என்றும் ரே பேர்ட்விசுட்டெல் கூறுகிறார்.  
இருந்தபோதிலும், உடல் மொழி இயக்கவியலை விட பரவலாகப் பயன்படுத்தப்படுகிறது. டாக்டர். மகியார் மிர் தனது ஈரானின் உடல் மொழி என்ற புத்தகத்தில் உடல் மொழியை பின்வருமாறு வரையறுத்துள்ளார்: அனைத்து சைகைகள், தோரணைகள், அசைவுகள், மனித நடத்தை, மனிதனின் வயது, பாலினம், உயரம், எடை மற்றும் சமூக அல்லது புவியியல் நிலை ஆகியவற்றின் அடிப்படையில் எந்த விதமான சத்தமும் எழுப்பாமல் வெளிப்படுத்தும் தோரணைகள் உடல்மொழி எனப்படும்.
# உடல்மொழி

## இவற்றையும் காண்க

- உருவக அணி
- நகைமுகம் (குறியீடு)
# பெரும் பிளவுப் பள்ளத்தாக்கு

நடுவிலும் சாக் கடல் மற்றும் ஜோர்டன் பள்ளத்தாக்கு மேலும்]]
**பெரும் பிளவுப் பள்ளத்தாக்கு** (*Great Rift Valley*) என்று பத்தொன்பதாம் நூற்றாண்டு பிரித்தானியப் பயணி ஜான் வால்டர் கிரிகொரியால் பெயர் சூட்டப்பட்ட இந்த நீளமான பள்ளம், ஏறத்தாழ 6,000 கிலோமீற்றர் நீளம் கொண்டது, தென்மேற்கு ஆசியாவின் வடக்கு சிரியாவிலிருந்து கிழக்கு ஆப்பிரிக்காவின் மத்திய மொசாம்பிக் வரை செல்கிறது. இந்தப் பெயர் நிலவியல்படி சரியானது இல்லை என தற்போது *கிழக்கு ஆப்பிரிக்க பிளவு* என அழைக்கப்படுகிறது.  
(நிறத்தில், நடு) — நிலத் தட்டுகள் ஒன்றையொன்று பிரிந்து செல்லும் முச்சந்தி: அராபிய தட்டு, மற்றும் ஆப்பிரிக்க தட்டின் இரு (நுபியன் மற்றும் சோமாலியன்)உப தட்டுகள்கிழக்கு ஆப்பிரிக்கன் பள்ளத்தாக்கால் பிளவுபட்டு இருத்தல். (USGS).]]
# பெரும் பிளவுப் பள்ளத்தாக்கு

## வெளியிணைப்புகள்

- சிறிய எளிய வண்ண வரைபடம்
- ஆல்பர்டைன் பிளவு திட்டத்திலிருந்து வரைபடங்கள்
# நடிகர்

.]]
**நடிகர்** அல்லது **நடிகை** என்பது ஒரு கதாபாத்திரத்தை சித்தரிக்கும் நபர் ஆகும். இவர்கள் திரைப்படத்திலோ,
தொலைக்காட்சியிலோ, நாடகக்கொட்டகை, வானொலி நாடகத்திலோ பங்கு பெற்று வேடமேற்று நடிப்பார்கள். சிலநேரங்களில் அவர்கள் பாடவோ அல்லது நடனமாடவோ மட்டுமே பங்காற்றியிருப்பர்.  
முன்னதாக பண்டைக் கிரேக்கம் மற்றும் பண்டைய ரோம் காலங்களில் ஆண்கள் மட்டுமே நடிகர்களாக இருந்தனர். பெண்களின் பாத்திரங்கள் பொதுவாக ஆண்கள் அல்லது சிறுவர்களால் நடித்தன. பண்டைய ரோம் காலத்தில் பெண் மேடை கலைஞர்களை அனுமதித்தாலும், அவர்களில் சிறுபான்மையினருக்கு மட்டுமே பேசும் பாகங்கள் வழங்கப்பட்டன.
# நடிகர்

## வரலாறு

மேற்கத்திய வரலாறுகளில் முதன்முதலில் நடிகர் ஒருவர் நடித்ததாகக் கருதப்படுவது கி.மு 534 ஆகும். அன்று கிரேக்க நடிகர் தெஸ்பிஸ், 'தியேட்டர் டியொனிசுஸ்' என்ற நாடகத்தில் வேடமணிந்து முதல் வார்த்தைகளை பேசியபோது நடிப்பின் துவக்கம் நிகழ்ந்ததாக வரலாற்றாளர்கள் கருதுகின்றனர். அது வரை கதை சொல்லிவந்த பழக்கத்திலிருந்து இது முக்கிய மாற்றமாக அமைந்தது. முதல் நடிகர் பெயர் தெஸ்பிஸ் என்பதாலேயே இன்றும் நடிகர்களை ஆங்கிலத்தில் தெஸ்பியன்ஸ் எனக் குறிப்பிடுகின்றனர்.
# நடிகர்

## தமிழ் சூழ்நிலை

சங்க கால முத்தமிழில் நாடகம் ஒன்றாக அமைந்துள்ளதால் பழங்காலத்திலிருந்தே இத்துறை தமிழகத்தில் நிலை பெற்றிருந்ததை உணரலாம். கூத்து என்ற நாடகமும் நடனமும் இசையும் கலந்த வடிவத்தில் நடிகர்கள் கூத்து கட்டுபவர்கள் என அறியப் பட்டனர். இருபதாம் நூற்றாண்டில் சங்கரதாஸ் சுவாமிகள், பம்மல் சம்பந்த முதலியார் போன்றவர்கள் நாடகக்கலைக்கு புத்துயிர் ஊட்டியபோது முதன்மை நடிகர்கள் 'இராஜபார்ட்' என்றும், பெண் வேடமிட்ட ஆண் நடிகர்கள் 'ஸ்த்ரீ பார்ட்' எனவும் எதிர்மறை நாயகர்கள் 'கள்ளபார்ட்' எனவும் அழைக்கப்பட்டனர்.
# நடிகர்

## பெண்ணிய நிலை

ஆங்கிலத்தில் நடிகைகளுக்கு 'Actress' என்று அழைக்கப்பட்டு வந்தது. இதனை பெண்ணியவாதிகள் எதிர்த்ததினால் இருபாலரையும் 'Actor' என்றே குறிப்பிடுதல் நவீன மரபாயுள்ளது. பல சமூகங்களில் பெண்கள் நடிப்பது இழிவாகக் கருதப்படுகிறது. இதனாலேயே பெண்கள் வேடங்களையும் ஆண்கள் ஏற்று நடிப்பது வழக்கமாக இருந்தது. ஆங்கில நாடகாசிரியர் வில்லியம் ஷேக்ஸ்பியர் குழுவிலேயே பெண் வேடங்களை ஆண்கள் ஏற்று நடித்தனர்.
# டேவிட் பெக்காம்

**டேவிட் ராபர்ட் ஜோசப் பெக்கேம்** (David Robert Joseph Beckham ; பிறப்புஃ மே 2,1975) என்பவர் இங்கிலாந்து மேனாள் தொழில்முறைக் கால்பந்து வீரர், இன்டர் மியாமி சி. எஃப் இன் தலைவர் மற்றும் இணை உரிமையாளர், சால்ஃபோர்ட் சிட்டியின் இணை உரிமையாளர் ஆவார். முதன்மையாக வலது நடுக்கள வீரராக விளையாடினார். பந்தினை கடத்திச் செல்லல், *ஃப்ரீ கிக்* ஆகியவற்றிற்காகப் பரவலாக புகழ் பெற்றார். பெக்காம் தனது தலைமுறையின் மிகச்சிறந்த மத்திய கள வீரராரகவும் சிறந்த *ஃபிரீ கிக்* வீரர்களில் ஒருவராகவும் அறியப்படுகிறார். தனது தொழில் வாழ்க்கையில் 19 முக்கிய கோப்பைகளை வென்றார், மேலும் இங்கிலாந்து, ஸ்பெயின், அமெரிக்கா மற்றும் பிரான்ஸ் ஆகிய நான்கு வெவ்வேறு நாடுகளில் லீக் பட்டங்களை வென்ற முதல் இங்கிலாந்து வீரர் ஆவார். யுனைடெட் அணிக்காக ஆறு முறை பிரீமியர் லீக் பட்டத்தையும், இரண்டு முறை FA கோப்பையையும், இரண்டு முறை FC அறக்கட்டளை கேடயத்தையும், 1999 இல் கண்டங்களுக்கிடையேயான கோப்பை மற்றும் UEFA சாம்பியன்சு லீகையும் வென்றார். ரியல் மாட்ரிட் அணிக்காக நான்கு பருவங்களில் விளையாடினார், தனது இறுதி ஆண்டில் லா லிகாவினை வென்றார். சூலை 2007 இல், பெக்காம் *மேஜர் லீக் சாக்கர் கிளப் எல். ஏ. கேலக்ஸி* அணிக்காக ஐந்து ஆண்டு ஒப்பந்தத்தில் கையெழுத்திட்டார். மே 2013 இல் ஓய்வு பெற்றார்.
# டேவிட் பெக்காம்

## ஆரம்பகால வாழ்க்கை, குடும்பம் மற்றும் கல்வி

டேவிட் ராபர்ட் ஜோசப் பெக்கேம் 1975 ஆம் ஆண்டு மே மாதம் 2 ஆம் நாள் இங்கிலாந்தின் லண்டனில் உள்ள லெய்டன்ஸ்டோனில் உள்ள விப்ஸ் கிராசு பல்கலைக்கழக மருத்துவமனையில் பிறந்தார். இவரது தந்தை சாண்ட்ரா ஜார்ஜினா சிகையலங்கார நிபுணர், தாய் டேவிட் எட்வர்ட் ஆலன் "டெட்" பெக்காம் என்ற சமையலறை பொருத்துநராவார், 1969 இல் லண்டன் போரோ ஆஃப் ஹாக்னியில் திருமணம் செய்து கொண்டனர். இவரது தந்தைக்கு பிடித்த கால்பந்து வீரரான பாபி சார்ல்டனின் நினைவாக இவருக்கு ராபர்ட் என்ற பெயர் வழங்கப்பட்டது. இவருக்கு லின் ஜார்ஜினா என்ற அக்காவும், ஜோன் லூயிஸ் என்ற தங்கையும் உள்ளனர்.  
பெக்காமின் தாய்வழித் தாத்தாவின் தாய்வழி பாட்டி எலிசபெத் லாசரஸ் லெவெல்லின் யூத மதத்தைச் சேர்ந்தவர். பெக்காம் தன்னை "பகுதி யூதர்" என்று குறிப்பிட்டுள்ளார், மேலும் தனது சுயசரிதையில் "நான் வேறு எந்த மதத்தையும் விட யூத மதத்துடன் அதிக தொடர்பு கொண்டிருந்தேன்" என்று எழுதியுள்ளார். "நான் ஒவ்வொரு வாரமும் தனது பெற்றோருடன் தேவாலயத்திற்குச் சென்றேன், ஏனென்றால் எங்களின் அணிக்காக கால்பந்து விளையாட ஒரே வழி அதுதான்" என்று *போத் ஃபீட் ஆன் தி கிரவுண்ட்* எனும் தனது நூலில் கூறுகிறார்.
# டேவிட் பெக்காம்

## காற்பந்துச் சங்க தொழில் வாழ்க்கை

### மான்செஸ்டர் யுனைடெட்

#### 1991-1994: இளமை மற்றும் ஆரம்பகால வாழ்க்கை

சூலை 8,1991- இல் மான்செஸ்டர் யுனைடெட் அணிக்காக ஒரு பயிற்சி பெறுபவராகக் கையெழுத்திட்ட பெக்காம், எரிக் ஹாரிசனால் பயிற்றுவிக்கப்பட்ட ரியன் கிக்ஸ், கேரி நெவில், பில் நெவில் மற்றும் பால் ஸ்கோல்ஸ் உள்ளிட்ட இளம் வீரர்களின் குழுவில் ஒரு பகுதியாக இருந்தார். இந்தக் குழு, மே 1992 இல் FA இளைஞர் கோப்பை வெல்ல உதவியது. 1992 ஏப்ரல் 14-இல் கிரிஸ்டல் பேலசு அணிக்கு எதிரான இறுதிப் போட்டியில் 3-3 என்ற இலக்குகள் கணக்கில் முதல் கட்டத்தின் 30-ஆவது நிமிடத்தில் மான்செஸ்டர் யுனைடெட்டிற்காக இரண்டாவது இலக்கினை அடித்தார். மே 15-அன்று நடைபெற்ற இரண்டாவது சுற்றில், பெக்காம் 90 நிமிடங்களில் விளையாடினார், அந்தச் சுற்றில் மான்செஸ்டர் யுனைடெட்டுக்கு ஆதரவாக 3-3 என்ற இல- அன்று ஒரு தொழில்முறை வீரராகக் கையெழுத்திட்டார். உலகளாவிய நட்சத்திரங்களின் *கேலக்டிகோஸ்* சகாப்தத்தில் பெக்காம் கையெழுத்திட்டார்.
# டேவிட் பெக்காம்

## சர்வதேசத் தொழில் வாழ்க்கை

செப்டம்பர் 1,1996- இல், மால்டோவா அணிக்கு எதிரான உலகக் கோப்பைத் தகுதிப் போட்டியில் பெக்காம் இங்கிலாந்து அணிக்காக முதல் முறையாக விளையாடினார்.  
சூன் 1997 இல், 1998 உலகக் கோப்பைக்கான பயிற்சியாக பிரான்சில் நடைபெற்ற நட்பு சர்வதேச கால்பந்து போட்டியான *டூர்னோய் டி பிரான்சில்* பங்கேற்றார்.
# டேவிட் பெக்காம்

## சர்வதேசத் தொழில் வாழ்க்கை

### 1998 உலகக் கோப்பை

1998 உலகக் கோப்பை இங்கிலாந்து அணிக்காக அனைத்துத் தகுதிப் போட்டிகளிலும் பெக்காம் விளையாடினார். பிரான்சில் நடந்த இறுதிப் போட்டிக்கான 23 பேர் கொண்ட அணியில் இருந்தார், ஆனால் அணியின் மேலாளர் கிளென் ஓடில் இவர் போட்டியில் கவனம் செலுத்தவில்லை என்று பகிரங்கமாக் குற்றம் சாட்டினார். இங்கிலாந்தின் முதல் இரண்டு ஆட்டங்களிலும் கலந்துகொள்ளவில்லை. கொலம்பியாக்கு எதிரான மூன்றாவது ஆட்டத்திற்கு இவர் தேர்வு செய்யப்பட்டார். அந்தப் போட்டியில் இங்கிலாந்துக்கான தனது முதல் இலக்கை அடித்ததுடன் அணி 2-0 எனும் கணக்கில் வெல்ல உதவினார்.
# டேவிட் பெக்காம்

## தனிப்பட்ட வாழ்க்கை

1997 ஆம் ஆண்டில், பெக்காம் விக்டோரியா ஆடம்சுடன் இணை பழகலில் இருந்தார். அவர் மான்செஸ்டர் யுனைடெட் போட்டியில் கலந்து கொண்டார். அந்த நேரத்தில் பிரிட்டனின் சிறந்த பரப்பிசைக் குழுக்களில் ஒன்றான *ஸ்பைஸ் கேர்ள்ஸ்* என்ற பரப்பிசைக் குழுவின் "போஷ் ஸ்பைஸ்" என்று அவர் பிரபலமாக அறியப்பட்டார், மேலும் அவரது குழுவும் பரவலாக அறியப்பட்டதாக இருந்தது. அவர்களின் உறவு ஊடகங்களின் கவனத்தை ஈர்த்தது. இந்த இணைக்கு ஊடகங்கள் "*போஷ் அண்ட் பெக்ஸ்*" என்று பெயரிட்டன.
|1992–93
|பிரீமியர் லீக்
|0
|0
|0
|0
|1
|0
|0
|0
| | -
|1
|0
|-
|1993–94
|பிரீமியர் லீக்
|0
|0
|0
|0
|0
|0
|0
|0
|0
|0
|0
|0
|-
|1994–95
|பிரீமியர் லீக்
|4
|0
|2
|0
|3
|0
|1
|1
|0
|0
|10
|1
|-
|1995–96
|பிரீமியர் லீக்
|33
|7
|3
|1
|2
|0
|2
|0
| | -
|40
|8
|-
|1996–97
|பிரீமியர் லீக்
|36
|8
|2
|1
|0
|0
|10
|2
|1
|1
|49
|12
|-
|1997–98
|பிரீமியர் லீக்
|37
|9
|4
|2
|0
|0
|8
|0
|1
|0
|50
|11
|-
|1998–99
|பிரீமியர் லீக்
|34
|6
|7
|1
|1
|0
|12
|2
|1
|0
|55
|9
|-
|1999–2000
|பிரீமியர் லீக்
|31
|6
| | -
|0
|0
|12
|2
|5
|0
|48
|8
|-
|2000–01
|பிரீமியர் லீக்
|31
|9
|2
|0
|0
|0
|12
|0
|1
|0
|46
|9
|-
|2001–02
|பிரீமியர் லீக்
|28
|11
|1
|0
|0
|0
|13
|5
|1
|0
|43
|16
|-
|2002–03
|பிரீமியர் லீக்
|31
|6
|3
|1
|5
|1
|13
|3
| | -
|52
|11
|-
! |மொத்த
!265
!62
!24
!6
!12
!1
!83
!15
!10
!1
!394
!85
|-
|பிரஸ்டன் நார்த் எண்ட்
|1994–95
|மூன்றாம் பிரிவு
|5
|2
|0
|0
|0
|0
| | -
|0
|0
|5
|2
|-
| |ரியல் மாட்ரிட்
|2003–04
|லா லிகா
|32
|3
|4
|2
| | -
|7
|1
|2
|1
|45
|7
|-
|2004–05
|லா லிகா
|30
|4
|0
|0
| | -
|8
|0
| | -
|38
|4
|-
|2005–06
|லா லிகா
|31
|3
|3
|1
| | -
|7
|1
| | -
|41
|5
|-
|2006–07
|லா லிகா
|23
|3
|2
|1
| | -
|6
|0
| | -
|31
|4
|-
! |மொத்த
!116
!13
!9
!4
! |-
!28
!2
!2
!1
!155
!20
|-
| |எல்ஏ கேலக்ஸி
|2007
|மேஜர் லீக் கால்பந்து
|5
|0
|0
|0
| | -
| | -
|2 [ஆ]
|1
|7
|1
|-
|2008
|மேஜர் லீக் கால்பந்து
|25
|5
|0
|0
| | -
| | -
|0
|0
|25
|5
|-
|2009
|மேஜர் லீக் கால்பந்து
|11
|2
|0
|0
| | -
| | -
|4
|0
|15
|2
|-
|2010
|மேஜர் லீக் கால்பந்து
|7
|2
|0
|0
| | -
| | -
|3
|0
|10
|2
|-
|2011
|மேஜர் லீக் கால்பந்து
|26
|2
|0
|0
| | -
| | -
|4
|0
|30
|2
|-
|2012
|மேஜர் லீக் கால்பந்து
|24
|7
|0
|0
| | -
|1
|1
|6
|0
|31
|8
|-
! |மொத்த
!98
!18
!0
!0
! |-
!1
!1
!19
!1
!118
!20
|-
| |ஏ. சி. மிலன் (கடன்)
|2008–09
|சீரி ஏ
|18
|2
|0
|0
| | -
|2
|0
| | -
|20
|2
|-
|2009–10
|சீரி ஏ
|11
|0
|0
|0
| | -
|2
|0
| | -
|13
|0
|-
! |மொத்த
!29
!2
!0
!0
! |-
!4
!0
! |-
!33
!2
|-
|பாரிஸ் செயிண்ட் ஜெர்மைன்
|2012–13
|லீக் 1
|10
|0
|2
|0
| | -
|2
|0
| | -
|14
|0
|-
! |மொத்தம்
!523
!97
!35
!10
!12
!1
!118
!18
!31
!3
!719
!129
|}
# டேவிட் பெக்காம்

## தனிப்பட்ட வாழ்க்கை

### சர்வதேசப் போட்டிகளில்

**தேசிய அணி மற்றும் ஆண்டு**  
| மொத்தம் | 115 | } |  |
| --- | --- | --- | --- |
| இங்கிலாந்து | 1996 | 3 | 0 |
| 1997 | 9 | 0 |  |
| 1998 | 8 | 1 |  |
| 1999 | 7 | 0 |  |
| 2000 | 10 | 0 |  |
| 2001 | 10 | 5 |  |
| 2002 | 9 | 3 |  |
| 2003 | 9 | 4 |  |
| 2004 | 12 | 2 |  |
| 2005 | 9 | 1 |  |
| 2006 | 8 | 1 |  |
| 2007 | 5 | 0 |  |
| 2008 | 8 | 0 |  |
| 2009 | 8 | 0 |  |
# டேவிட் பெக்காம்

## கௌரவங்கள்

**மான்செஸ்டர் யுனைடெட்**  
- பிரீமியர் லீக் 1995-96,1996-97,
- FA Cup: 1995-96, 1998–99
- FA தொண்டு கேடயம் 1996,1997
- UEFA சாம்பியன்ஸ் லீக்ஃ 1998-99
- கண்டங்களுக்கிடையேயான கோப்பை-1999  
**ரியல் மாட்ரிட்**  
- லா லிகா 2006-07
- எசுப்பானியாவின் சூப்பர்கோபா- 2003
# சங்கரதாசு சுவாமிகள்

**தவத்திரு சங்கரதாஸ் சுவாமிகள்** (7 செப்டம்பர் 1867 - 13 நவம்பர் 1922) 19-ஆம் நூற்றாண்டின் இறுதியிலும் 20-ஆம் நூற்றாண்டின் தொடக்கத்திலும் தமிழ் நாடக உலகின் தனிப்பெரும் தகைமையர்களாக விளங்கிய சிலருள் குறிப்பிடத்தக்கவர். கூத்து மரபிலிருந்து உருவாகி வளர்ந்த தமிழ் நாடக அரங்கம், பெட்டி அரங்க (Proscenium) மரபிற்கேற்ப உருபெற்றது கலைவாணர் என்.எஸ்.கிருஷ்ணனால் “நாடக உலகின் இமயமலை“ என்று வர்ணிக்கப்பட்ட சங்கரதாஸ் சுவாமிகள் காலத்தில்தான். *தமிழ் நாடகத் தலைமையாசிரியர்* என அழைக்கப்படும் இவர் சுமார் 40 நாடகங்களை எழுதியுள்ளார். அவற்றில் இப்போது 18 நாடகங்களுக்கான பனுவல்களே கிடைத்துள்ளன. புதுச்சேரியில் அமைந்துள்ள இவரது சமாதி புதுவை அரசால் பாதுகாக்கப்படுகிறது.
# சங்கரதாசு சுவாமிகள்

## பிறப்பு

சங்கரதாஸ் சுவாமிகள், தூத்துக்குடிக்கு அருகிலுள்ள காட்டுநாய்க்கன்பட்டி என்னும் சிற்றூரில் இராமாயணப் புலவர் என்று அழைக்கப்பட்ட தாமோதரக் கணக்கப் பிள்ளை மற்றும் பேச்சியம்மாள் இணையருக்கு மகனாக 1867 செப்டம்பர் 7-ஆம் நாள் பிறந்தார். பெற்றோர் இவருக்கு சங்கரன் எனப் பெயரிட்டனர்.
# சங்கரதாசு சுவாமிகள்

## கல்வி

தன் தந்தை தாமோதரனாரிடம் தொடக்கக் கல்வி பயின்ற சங்கரதாசர், பின்னர் பழனியில் வாழ்ந்த தண்டபாணி சுவாமிகளிடம் பயின்றார். சங்க இலக்கியங்கள், நீதிநூல்கள், புராணங்கள், இதிகாசங்கள் போன்றவற்றைக் கற்றார். இதனால் வெண்பா, கலித்துறை, இசைப்பாடல்களான வண்ணம், சந்தம் ஆகியவற்றைப் பாடும் திறனைப் பெற்றார்.
# சங்கரதாசு சுவாமிகள்

## கணக்கர்

சங்கரதாசர் தூத்துக்குடி உப்புப் பண்டகசாலையில் சிறிதுகாலம் கணக்கராகப் பணியாற்றினார். 1891-ஆம் ஆண்டில் தனது 24-ஆவது அகவையில் அப்பணியைத் துறந்து நாடகத்துறையில் ஈடுபட்டார்.
# சங்கரதாசு சுவாமிகள்

## துறவு வாழ்க்கை

சாமி நாயுடு குழுவில் பணியாற்றும்பொழுது வாழ்க்கையில் வெறுப்புற்ற சங்கரதாசர் தன் வழிபடு கடவுளாகிய முருகனின் அருள்வேண்டி அருட்செலவு (தீர்த்த யாத்திரை) மேற்கொண்டார். அரையில் மட்டும் உடையுடுத்தி அருட்செலவில் ஈடுபட்ட சங்கரதாசரை பலரும் சுவாமிகள் என அழைக்கத் தொடங்கினர். இதனால் அவர் தவத்திரு சங்கரதாஸ் சுவாமிகள் ஆனார்.  
அருட்செலவின் இறுதியில் புதுக்கோட்டை மகாவித்துவான் கஞ்சிரா மான்பூண்டியா பிள்ளை என்பவருடன் சங்கர்தாசர் தங்கினார். அவர் சங்கரதாசரை தன்னுடைய மகனாக தத்து எடுத்துக்கொண்டார். சேர்ந்து நடிக்கத் தொடங்கினார். சனீஸ்வரன், எமன், இராவணன், இரணியன் போன்ற எதிர்மறைக் கதாபாத்திரங்களில் நடித்தார். பின்னர் ஆசிரியராகவும் சிறிது காலம் பணியாற்றினார்.
# சங்கரதாசு சுவாமிகள்

## துறவு வாழ்க்கை

### மீண்டும் நாடகப் பணி

மான்பூண்டியா பிள்ளையின் வேண்டுகோளுக்கு இணங்கி சங்கரதாசர் மீண்டும் நாடகப்பணியில் ஈடுபட்டார். 'வள்ளி வைத்தியநாதய்யரின் நாடக சபை, அல்லி பரமேசுவர ஐயரின் நாடகசபை ஆகியவற்றில் சிலகாலமும் பி. எஸ். வேலு நாயரின் ஷண்முகானந்த சபையில் நெடுங்காலமும் சங்கரதாசர் ஆசிரியராகப் பணிபுரிந்தார்.
# சங்கரதாசு சுவாமிகள்

## துறவு வாழ்க்கை

### பாலர் நாடக சபைகள்

#### சமரச சன்மார்க்க நாடக சபை

நாடகங்களில் நடித்த நடிகர்கள் சங்கரதாசரின் பாடல்களை மட்டும் பயன்படுத்திக்கொண்டு தமது எண்ணத்திற்கேற்ப உரையாடத் தொடங்கினர். இவ்வுரையாடல்கள் தொடர்புடைய நடிகர்கள் தனிப்பட்ட முறையில் குத்திக்காட்டும் சிலேடைக் கூற்றுகளாகவும் மாறத் தொடங்கின. இதனால் நாடகக்கலை நலியத் தொடங்கவே, சிறுவர்களை மட்டுமே நடிகர்களாகக் கொண்ட பாலர் நாடக சபையை முதன்முதலாக 1910 ஆம் ஆண்டில் *சமரச சன்மார்க்க நாடக சபை* என்னும் பெயரில் சங்கரதாசர் தொடங்கினார்.
# சங்கரதாசு சுவாமிகள்

## துறவு வாழ்க்கை

### பாலர் நாடக சபைகள்

#### பால மீன ரஞ்சனி சபை

சிறிதுகாலத்தில் சமரச சன்மார்க்க நாடக சபையைக் கலைத்துவிட்டு, ஜெகந்நாத ஐயரின் பால மீன ரஞ்சனி சபையில் ஆசிரியராக சிலகாலம் இருந்தார்.
# சங்கரதாசு சுவாமிகள்

## துறவு வாழ்க்கை

### பாலர் நாடக சபைகள்

#### தத்துவ மீனலோசனி வித்துவ பால சபை

பால மீன ரஞ்சனி சபையிலிருந்து 1918 ஆம் ஆண்டில் கருத்து வேறுபாட்டால் விலகி மதுரைக்கு வந்தார். அங்கே தன் நண்பர்களான சின்னையாபிள்ளை, கருப்பையாபிள்ளை, பழனியாபிள்ளை, சுப்பிரமணியபிள்ளை ஆகிய நால்வரையும் உரிமையாளராகக் கொண்ட தத்துவ மீனலோசனி சபையை உருவாக்கி அதன் ஆசிரியராகத் தனது இறுதிநாள் வரை இருந்தார்.
# சங்கரதாசு சுவாமிகள்

## நாடக ஆசிரியர்

சங்கரதாசர் சுமார் 40 நாடகங்களை எழுதினார். அவற்றுள் தற்பொழுது 18 நாடகங்களின் பனுவல்களே கிடைத்திருக்கின்றன.  
| வரிசை எண் | நாடகம் | ஆண்டு | பனுவல் கிடைத்தவை |
| --- | --- | --- | --- |
| 01 | அபிமன்யு சுந்தரி | 1921 | அபிமன்யு சுந்தரி |
| 02 | அரிச்சந்திரா | அரிச்சந்திரா |  |
| 03 | அல்லி அர்ஜூனா | அல்லி சரித்திரம் |  |
| 04 | இரணியன் |  |  |
| 05 | இலங்கா தகனம் |  |  |
| 06 | கர்வி பார்ஸ் | கர்வி பார்ஸ் |  |
| 07 | குலேபகாவலி |  |  |
| 08 | கோவலன் சரித்திரம் | 1912 | கோவலன் சரித்திரம் |
| 09 | சதி அனுசுயா | ஸதி அநுசூயா |  |
| 10 | சதிசுலோசனா |  |  |
| 11 | சத்தியவான் சாவித்திரி | சத்தியவான் சவித்திரி |  |
| 12 | சாரங்கதரன் | சாரங்கதரன் |  |
| 13 | சிறுத்தொண்டர் |  |  |
| 14 | சீமந்தனி | சீமந்தினி நாடகம் |  |
| 15 | சுலோசனா சதி | சுலோசனா ஸதி |  |
| 16 | ஞான சௌந்தரி சரித்திரம் | ஞான சௌந்தரி சரித்திரம் |  |
| 17 | நல்ல தங்காள் | நல்லதங்காள் |  |
| 18 | பவளக்கொடி | பவளக்கொடி சரித்திரம் |  |
| 19 | பாதுகாபட்டாபிசேகம் |  |  |
| 20 | பார்வதி கல்யாணம் |  |  |
| 21 | பிரகலாதன் | பிரஹலாதன் சரித்திரம் |  |
| 22 | பிரபுலிங்கலீலை |  |  |
| 23 | மணிமேகலை |  |  |
| 24 | மிருச்சகடி |  |  |
| 25 | ரோமியோவும் ஜூலியத்தும் |  |  |
| 26 | வள்ளித் திருமணம் | வள்ளித்திருமணம் |  |
| 27 | வீரஅபிமன்யு |  |  |
| 28 | லவகுசா | லவகுச நாடகம் |  |
| 29 | லலிதாங்கி | லலிதாங்கி நாடகம் | } |  
இந்நாடகங்களில் வெண்பா, கலித்துறை, விருத்தம், சந்தம், சிந்து, வண்ணம், ஓரடி, கும்மி, கலிவெண்பா, தாழிசை, கீர்த்தனை ஆகியன உள்ளிட்ட பலவகைப்பாடல்களும் சிறுபகுதி உரையாடல்களும் நிறைந்தவையாக இருக்கின்றன.  
இந்நாடகங்களை புராண நாடகங்கள், வரலாற்று நாடகங்கள், சமய நாடகங்கள், மொழிபெயர்ப்பு நாடகங்கள், கற்பனை நாடகங்கள் என வகைப்படுத்துகின்றனர் ஆய்வாளர்கள்.
# சங்கரதாசு சுவாமிகள்

## மறைவு

1921 ஆம் ஆண்டில் பக்கவாதத்தால் பாதிக்கப்பட்ட சங்கரதாசருக்கு வலதுகையும் இடதுகாலும் முடங்கிவிட்டன. வாய்திறந்து பேச இயலாது போய்விட்டது. இந்நிலையிலேயே 13 நவம்பர் 1922அன்று இரவு பாண்டிச்சேரியில் மரணமடைந்தார். அவர் உடல், கருவடிக்குப்பம் மயானத்தில் நல்லடக்கம் செய்யப்பட்டது.
# சங்கரதாசு சுவாமிகள்

## பாராட்டுகள்

சங்கரதாஸ் சுவாமிகள் இலங்கைக்குச் சென்றிருந்த பொழுது, யாழ்ப்பாணத் தமிழ்ச் சங்கத்தில் அவரது முத்தமிழ்ப் புலமையை ஆராய அங்குள்ள புலவர்களால் வினாக்கள் தொடுக்கப்பட்டன. அவற்றிற்கு சங்கரதாசர் வழங்கிய விடைகளைப் போற்றிய அச்சங்கத்தினர் அவருக்கு வலம்புரிச் சங்கு ஒன்றைப் பரிசளித்தனர்.
# சங்கரதாசு சுவாமிகள்

## நினைவேந்தல்கள்

சங்கரதாசர் நூற்றாண்டு நிறைவையொட்டி, 1967-ஆம் ஆண்டில் சென்னையில் நூற்றாண்டு விழாவைக் கொண்டாடி, தவத்திரு சங்கரதாஸ் சுவாமிகள் நூற்றாண்டு மலர் ஒன்றை வெளியிட்டும் 1968-ஆம் ஆண்டில் மதுரை தமுக்கம் திடலின் வாயில் அவருக்குச் சிலை எழுப்பியும் அவருக்குத் தி. க. சண்முகம் சிறப்புச் சேர்த்தார். மேலும் சங்கரதாஸ் சுவாமிகள் நினைவு மன்றம் என்னும் அமைப்பைத் தொடங்கி ஆண்டுதோறும் சங்கரதாசர் பிறந்தநாளை தி. க. சண்முகம் கொண்டாடி வந்தார்.  
மதுரை தமுக்கம் திடலில் உள்ள நாடக அரங்கிற்குத் தவத்திரு சங்கரதாஸ் சுவாமிகள் அரங்கம் எனப் பெயரிடப்பட்டு உள்ளது. மதுரை ஒப்பனைக்காரத் தெருவில் இயங்கிவரும் நாடகக் கலைஞர்கள் சங்கத்திற்கும் சங்கரதாசரின் பெயர் இடப்பட்டு உள்ளது. புதுச்சேரியில் உருவாக்கப்பட்டுள்ள பாண்டிச்சேரி பல்கலைக்கழகத்தின் நாடகத்துறைக்குத் *தவத்திரு சங்கரதாஸ் சுவாமிகள் நிகழ்கலைத் துறை* எனப் பெயரிடப்பட்டு உள்ளது.
# சங்கரதாசு சுவாமிகள்

## மாணாக்கர்கள்

சங்கரதாசர் தனது 31 ஆண்டுகால நாடகப்பணி வாழ்க்கையில் எண்ணற்ற நாடகக் கலைஞர்களை உருவாக்கினார். அவர்களுள் பெரும்புகழ்பெற்று விளங்கிய சிலரின் பெயர்கள் பின்வருமாறு:  
- வேலு நாயர்
- ஜி.எஸ். முனுசாமி நாயுடு
- ஜெகந்நாத நாயுடு
- சாமிநாத முதலியார்
- சீனிவாச ஆழ்வார்
- நடேச பத்தர்
- ராஜா வி. எம். கோவிந்தசாமிபிள்ளை
- எம். ஆர். கோவிந்தசாமிபிள்ளை
- சி. கன்னையா
- சி. எஸ். சாமண்ணா ஐயர்
- மகாதேவய்யர்
- சூரிய நாராயண பாகவதர்
- சுந்தரராவ்
- கே. எஸ். அனந்தநாராயண ஐயர்
- கே. எஸ். செல்லப்ப ஐயர்
- பைரவ சுந்தரம் பிள்ளை
- சீனிவாச பிள்ளை
- பு. உ. சின்னப்பா
- டி. எஸ். துரைராஜ்
- தி.ச. கண்ணுசாமிபிள்ளை
- தி.க. சங்கரன்
- தி.க.முத்துசாமி
- தி. க. சண்முகம்
- தி. க. பகவதி
- பாலாம்மாள்
- பாலாமணி அம்மையார்
- அரங்கநாயகி
- வி.பி.ஜானகி
- கோரங்கி மாணிக்கம்
- டி. டி. தாயம்மாள்
# சங்கரதாசு சுவாமிகள்

## நாடகத் திரட்டுகள்

சங்கரதாசர் மறைந்து பல ஆண்டுகளுக்குப் பின்னர் அவருடைய நாடகப் பனுவல்களைத் திரட்டி அச்சேற்றும் முயற்சிகள் நடைபெற்றன. அவ்வகையில் அபிமன்யு சுந்தரி, சுலோசனா சதி ஆகிய இரு நாடகப் பனுவல்களும் தமிழ்நாடு சங்கீத நாடக சங்கத்தின் ஆதரவோடு 1959 இல் வெளிவந்தன.  
தி. க. சண்முகத்தின் தனிமுயற்சியால் சீமந்தனி, பக்த பிரகலாதா, அபிமன்யுசுந்தரி, பவளக்கொடி, சுலோசனாசதி, சதி அனுசூயா, கோவலன் ஆகிய நாடகப்பனுவல்கள் *சங்கரதாஸ் சுவாமிகள் இன்கவித் திரட்டு* என்னும் பெயரில் நூல்வடிவம் பெற்றன.  
2009 ஆம் ஆண்டில் சென்னை பல்கலைக்கழகத் தமிழ்ப் பேராசிரியர் வீ. அரசு தற்பொழுது கிடைக்கக்கூடிய 18 பனுவல்களையும் தொகுத்துள்ளார். *சங்கரதாஸ் சுவாமிகள் நாடகத் திரட்டு - பதினெட்டுப் பனுவல்கள்* என்ற பெயரில் புதுச்சேரியைச் சார்ந்த வல்லினம் பதிப்பகம் இதனை வெளியிட்டுள்ளது.  
இவைதவிர, *சங்கரதாஸ் சுவாமிகளின் நாடகக் களஞ்சியம்* என்னும் நூலை சென்னை காவ்யா வெளியீடு வெளியிட்டு இருக்கிறது.17 நாடகங்களின் தொகுப்பு.பாடல்களுக்கு இராகம் குறிக்கப்பட்டுள்ள பதிப்பு. ஆசிரியர் முனைவர் அரிமளம் பத்மநாபன்.2008;
மறு பதிப்பு 2016.
# சங்கரதாசு சுவாமிகள்

## வாழ்க்கை வரலாறு

தவத்திரு சங்கரதாஸ் சுவாமிகளின் வாழ்க்கைக் குறிப்பை 1955 ஆம் ஆண்டில் *தமிழ் நாடகத் தலைமை ஆசிரியர்* என்னும் பெயரில் தி. க. சண்முகம் எழுதி வெளியிட்டுள்ளார்.
# ரம்பா

**ரம்பா** (பிறப்பு: சூன் 5, 1974) ஓர் இந்தியத் திரைப்பட நடிகை ஆவார். அவருடைய இயற்பெயர் விசயலட்சுமி ஆகும். திரைப்படத்திற்காகத் தனது பெயரை முதலில் அம்ரிதா எனவும், பின் ரம்பா எனவும் மாற்றி வைத்துக்கொண்டார்.  
இவர் ஆந்திர மாநிலம் விசயவாடாவைச் சேர்ந்தவர். தெலுங்கு, தமிழ், மலையாளம், இந்தி, கன்னடம், பெங்காலி, போஜ்புரி மொழிகளில் பல வெற்றித் திரைப்படங்களில் நடித்துள்ளார். கலைஞர் தொலைக்காட்சியின் வெற்றி நிகழ்ச்சியான **மானாட மயிலாட** நிகழ்ச்சியின் நடுவராக பங்குபெற்று புகழ் பெற்றார்.
# ரம்பா

## திரைப்படங்கள்

| ஆண்டு | திரைப்படங்கள் | கதாப்பாத்திரங்கள் | குறிப்பு |
| --- | --- | --- | --- |
| 1993 | *உழவன்* |  |  |
| 1996 | *உள்ளத்தை அளித்தா* | இந்து |  |
| 1996 | *சுந்தர புருஷன்* | வள்ளி |  |
| 1996 | *சிவசக்தி (திரைப்படம்)* | பிரியா |  |
| 1996 | *செங்கோட்டை* | யமுனா |  |
| 1997 | *தர்ம சக்கரம்* |  |  |
| 1997 | *அடிமைச் சங்கிலி* |  |  |
| 1997 | *வி.ஐ.பி* | இந்து |  |
| 1997 | *அருணாச்சலம் (திரைப்படம்)* | நந்தினி |  |
| 1997 | *ராசி (திரைப்படம்)* | மீனா |  |
| 1997 | *ஜானகிராமன்* | காயத்ரி |  |
| 1998 | *காதலர் தினம் (திரைப்படம்)* |  |  |
| 1998 | *நினைத்தேன் வந்தாய்* | சப்னா |  |
| 1998 | *காதலா காதலா* | ஜானகி |  |
| 1999 | *உனக்காக எல்லாம் உனக்காக* | இந்து |  |
| 1999 | *உன்னருகே நான் இருந்தால்* | ரம்பா |  |
| 1999 | *பூமகள் ஊர்வலம்* | கவிதா |  |
| 1999 | *மின்சாரக் கண்ணா* | பிரியா |  |
| 1999 | *சுயம்வரம் (1999 திரைப்படம்)* | ஊர்வசி |  |
| 1999 | *என்றென்றும் காதல்* | மீனு |  |
| 2000 | *குங்குமப்பொட்டுக்கவுண்டர் (திரைப்படம்)* | அலமேலு கந்தசாமி |  |
| 2000 | *அன்புடன்* |  |  |
| 2000 | *சுதந்திரம் (2000 திரைப்படம்)* | திவ்யா |  |
| 2001 | *அழகான நாட்கள்* | இந்து |  |
| 2001 | *ஆனந்தம் (திரைப்படம்)* | ரேனுகா மாதவன் |  |
| 2003 | *திரீ ரோசஸ் (திரைப்படம்)* | சாரு |  |
| 2003 | *பந்தா பரமசிவன்* | மஞ்சு |  |
| 2004 | *சத்திரபதி* |  |  |
| 2004 | *அழகிய தீயே* |  |  |
| 2005 | *சுக்ரன்* |  |  |
| 2009 | *கிவிக் கன் முருகன்* | மேங்கோ டோலி |  |
| 2010 | *ஒரு காதலன் ஒரு காதலி* |  |  |
| 2010 | *பெண் சிங்கம்* | மைதிலி | } |
# ரம்பா

## வாழ்க்கைக் குறிப்புகள்

ரம்பா நடித்த முதல் படம் ஈ. வி. வி. சத்யநாராயணா இயக்கிய 1993ஆம் ஆண்டு வெளியான ஆ ஒக்கடு அடக்கு என்ற தெலுங்குப் படமாகும்.  
மலையாளத்தில் அவருடைய முதல் படம் வினீத்துடன் நடித்து 1992ஆம் ஆண்டு வெளியான சர்கம் ஆகும். அதே ஆண்டு வினீத்துடன் நடித்து வெளியான மற்றொருத் திரைப்படம் சம்பகுளம் தச்சன் ஆகும்.  
தமிழில் அவர் நடித்த முதல் படம் கதிர் இயக்கத்தில் 1993ஆம் ஆண்டு வெளியான உழவன் ஆகும்.
அவருடைய இரண்டாவது படமான 'உள்ளத்தை அள்ளித்தா' வெற்றி பெற்று அவருக்குப் பெரும் புகழை அள்ளித் தந்தது. அவருடைய ரசிகர்கள் அவரை தொடை அழகி என்று அழைத்தனர்.  
ரம்பா அவருடைய சகோதரர் வாசுவுடன் இணைந்து **திரீ ரோசஸ்** என்ற தமிழ்த் திரைப்படத்தைத் தயாரித்தார். அத்திரைப்படத்தில் ரம்பாவுடன் இணைந்து ஜோதிகா, லைலா ஆகியோர் நடித்தனர்.  
ரம்பா நடித்த குயிக் கன் முருகன் என்ற திரைப்படம் ஆங்கிலம், இந்தி, தமிழ், தெலுங்கு என பல்மொழிகளில் வெளியாகி வெற்றி பெற்றது. அதில் அவர் நடித்த **மேங்கோ டாலி** என்ற கதாபாத்திரத்தின் மூலம் புகழ் பெற்றார்.  
கனடா நாட்டைச் சேர்ந்த **மேஜிக் உட்** என்ற நிறுவனத்தின் விளம்பரத் தூதராக நியமிக்கப்பட்டிருந்தார்.
# புதிய ஊடகம்

**புதிய ஊடகம்** (New media) என்பது தற்காலத்தில் வளர்ச்சி பெற்று வரும் கணிமயப்படுத்தப்பட்ட, எண்மிய, பிணைக்கப்பட்ட தகவல் அமைப்பையும், தொடர்பாடல் தொழில்நுட்பத்தையும் குறிக்கிறது. சிறப்பாக இணையம் (வலைத்தளம், கணினி விளையாட்டு, மனித-கணினி தொடர்பு, புதிய ஊடக கலை, சமூக வலைப்பின்னல்கள், வலைப்பதிவு, மெய்நிகர் உலகம்) போன்றவை புதிய ஊடகங்களாக கருதப்படுகின்றன. தொலைக்காட்சி நிகழ்ச்சி, முழு நீளத் திரைப்படம், இதழ், நூல் (எழுத்துப் படைப்பு) போன்றவை புதிய ஊடகங்களாகக் கருதப்படுவதில்லை. விக்கிபீடியா என்பது ஒரு ஆன்லைன் கலைக்களஞ்சியம் புதிய ஊடகங்களுக்கு ஒரு சிறந்த எடுத்துக்காட் டு ஆகும். சமூக ஊடகம் அல்லது முகநூல் மற்றும் டுவிட்டர் போன்ற சமூக வலைத் தள சேவைகள் புதிய ஊடகங்களின் மற்றொரு எடுத்துக்காட்டு, இதில் பெரும்பாலான பயனர்களும் பங்கேற்பாளர்கள்.
# நிரலாளர்கள் பட்டியல்

## கணியறிவியல்

- Edsger W. Dijkstra -
- Donald Knuth -
- John Backus
- John McCarthy (computer scientist)
- அலன் டூரிங்
- John von Neumann
# நிரலாளர்கள் பட்டியல்

## இணையம்

- டிம் பேர்னேர்சு-லீ - (உலகலாவிய வலை (www), எச்.டி.எம்.எல்)
# நிரலாளர்கள் பட்டியல்

## இயங்கு தளம்

- லினசு டோர்வால்டுசு - Linus Torvalds ( லினக்சு)
- தியோ டோ ரட் - FreeBSD
- Steve Wozniak - Apple
# நிரலாளர்கள் பட்டியல்

## தொகுப்பிகள் (Compilers)

- ரிச்சர்ட் ஸ்டால்மன்
# நிரலாளர்கள் பட்டியல்

## நிரல் மொழிகள்

- David Heinemeier Hansson ( ரூபி ஒண் த ரெயில்சு)
- Guido van Rossum (பைத்தோன், கூகிள்)
- யேம்சு கோஸ்லிங் James Gosling - (யாவா )
- Rasmus Lerdorf - பி.எச்.பி
- Stephen Wolfram - மதமட்டிக்கா
- Bjarne Stroustrup (சி++)
- Guido van Rossum - Python
- Cleve Moler - MATLAB
# நிரலாளர்கள் பட்டியல்

## மென்பொருள் கருவிகள்

- Joel Spolsky - ( இசுட்டாக் ஓவர்ஃபுலோ )
- Joe Hewitt (programmer) - Firebug
# நிரலாளர்கள் பட்டியல்

## செயலிகள்

- வார்டு கன்னிங்காம் - (விக்கி)
- Evan Williams (blogger) - வலைப்பூ, டிவிட்டர்
- Blake Ross - நெருப்பு நரி (Firefox)
- Dave Hyatt - நெருப்பு நரி
# நிரலாளர்கள் பட்டியல்

## தரவுத்தளம்

- Edgar F. Codd - SQL
# நிரலாளர்கள் பட்டியல்

## வகைப்படுத்தப்படோர்

- Daniel Henry Holmes Ingalls, Jr.
- Eric S. Raymond
# நிரலாளர்கள் பட்டியல்

## இவற்றையும் பாக்க

- :en:List of programmers
# லூ சுன்

**லு ஷுந் ** அல்லது **லு ஹ்சுன்** (*Lu Xun*, அல்லது *Lu Hsün*) என்ற புனைப்பெயருடன் எழுதிய **சௌ ஷுறேன்** (*Zhou Shuren*), செப்டம்பர் 25, 1881 – அக்டோபர் 19, 1936) இருபதாம் நூற்றாண்டின் தலைசிறந்த சீன எழுத்தாளர் ஆவார். நவீன சீன இலக்கியத்தை நிறுவியவராக கருதப்பட்ட இவர், பைஹு (வட்டார மொழி) மற்றும் மரபு சீன மொழியில் எழுதினார் .
இவர் சிறுகதை எழுத்தாளர், இதழாசிரியர், மொழிபெயர்ப்பாளர், பத்திரிகை விமர்சகர், கட்டுரையாளர் மற்றும் கவிஞர் ஆவார்.  
மே நான்கு இயக்கத்துக்கு பின் லு ஷுநிந் எழுத்துக்களால் ஒரு மாப்பெரும் தாக்கம் ஏற்பட்ட காரணத்தால், 1949-ஆம் ஆண்டுக்கு பின் கம்யூனிச ஆட்சி அவரை கௌரவபடுத்தியது. லு ஷுநிந் படைப்புகளை தன் வாழ்நாள் முழுதும் ரசித்தவர் மா சே துங். இருப்பினும், சீன கம்யூனிச கட்சியில் லு ஷுந் சேரவில்லை. யாங் ஹ்ஸியெந்-யி மற்றும் கிளாடிஸ் யாங் மொழிபெயர்த்த "லு ஹ்சுனின் கதைகளில் தேர்ந்தெடுக்கப்பட்டவை" போன்ற மொழிபெயர்ப்புகளால் லு ஷுநிந் படைப்புகள் பல ஆங்கில வாசகர்களுக்கு அறிமுகம் ஆனது.
# லூ சுன்

### ஆரம்ப வாழ்க்கை

செஜியாங் மாகாணத்தின் ஷாவசிங் என்ற ஊரில் பிறந்த லு ஹ்சுன், முதலில் **சௌ ஸ்ஹந்ஸௌ ** என்று பெயரிடப்பட்டு ,பின்பு சௌ யுசை என்று மாற்றப்பட்டு , கடைசியாக ஷுறேன்(அர்த்தம்:*கல்வி கற்றவர்*) என்று தாமாகவே பெயர் சூட்டி கொண்டார்.  
காச நோயால் ஏற்பட்ட தன் தந்தையின் அகால மரணம் , லு ஷுநை மருத்துவம் படிக்க வற்புறுத்தியது.பாரம்பரிய சீன மருத்துவத்தின் மேல் உள்ள அவநம்பிக்கையால் (தன் தந்தையை குணப்படுத்த முடியாத) , அவர் மேற்கத்திய மருத்துவம் படிக்க ஜப்பானில்(1904-ஆம் ஆண்டு) உள்ள சென்டாய் என்ற இடத்தில் அமைந்துள்ள சென்டாய் மருத்துவ கல்லூரி(தற்பொழுது தொஹொகு பல்கலைக்கழகத்தின் மருத்துவ பள்ளி)க்கு சென்றார்.
# லூ சுன்

## படிப்பு

ஜியான்க்ணன் கடற்படை கல்லூரியில் (1898-99) பயின்ற லு ஹ்சுன்,பின்பு ஜியான்க்ணன் ராணுவ கல்லூரியின் , சுரங்கம் மற்றும் ரயில்வே பள்ளிக்கு மாற்றப்பட்டார். இங்கு தான் மேற்கத்திய மொழிகளின் அறிமுகம் லு ஹ்சுன்க்கு கிட்டியது; சில மொழிமாற்றப்பட்ட புத்தகங்கள் படித்தார்,சில ஜெர்மானிய மற்றும் ஆங்கில புத்தகங்கள்.  
1902-ஆம் ஆண்டு க்விந்க் அரசின் ஊக்கத்தொகையில் ஜப்பான் சென்றார்.ஜப்பானிய பல்கலைகழகத்துக்கு சேரும் சீன மாணவர்களுக்கான மொழி கல்வி அளிக்கும் *கொபுன் ககுஇன்* என்ற இடத்தில் சேர்ந்தார். இங்கு தான் அவரது பழைய கட்டுரைகள் எழுதப்பட்டது.  
1903-ஆம் ஆண்டு லு வீடு திரும்பினார். 22 வயதே ஆன லு, சு என்னும் செல்வந்த பெண்ணுடன் பெற்றோர்களால் நிச்சயிக்கப்பட்ட திருமணத்துக்கு வற்புறுத்தப்பட்டார். படிப்பறிவில்லாத சு-வை தன தாய் தேர்ந்தெடுத்தார். லு ஹ்சுன் தன திருமணத்தை என்றும் ஆதரிக்காதபோழுதும், அவளின் பொருட் தேவையை தன வாழ்நாள் முழுதும் பூர்த்தி செய்தார்.
# லூ சுன்

## கடைசி நாட்கள் மற்றும் மரணம்

1936-ஆம் ஆண்டு காச நோயால் லு ஹ்சுனின் நுரையீரல் பெரிதும் பழுதானது. அவ்வருடம் மார்ச் மாதம் அவரை கடும் காய்ச்சல் தாக்கியது. ஜூநிளிர்ந்து ஆகஸ்ட் வரை அவர் மிகவும் உடல்நலகுறைவால் பாதிக்கப்பட்டார். இதிலிருந்து மீண்டு *மரணம* மற்றும் *இதுவும் கூட தான் வாழ்க்கை* போன்ற சாவை பற்றிய கட்டுரைகள் எழுதினார் . அக்டோபர் பதினெட்டாம் தேதி , விடியற்காலை மூன்றரை மணிக்கு கடும் மூச்சு திணறலால் விழித்து கொண்டார். மருத்துவ சிகிச்சை பின்பும், அடுத்த நாள் காலை ஐந்து மணியளவில் அவரது நாடி துடிப்பு அடங்கியது,. அவரது சாம்பல் லு ஹ்சுன் பூங்காவில் வைக்கப்பட்டுள்ளது. அவருக்கு ஹையிங் என்றொரு மகன் .
# லூ சுன்

## படைப்புகள்

### சொற்பொழிவு

* நோரா தன் வீட்டை விட்டு சென்றப்பின் என்னவாகிறது?*  
டிசம்பர் 26,1923 அன்று பெயிஜிங் பெண்கள் கல்லூரியில் வழங்கப்பட்ட பேச்சு.
# லூ சுன்

## படைப்புகள்

### கதைகள்

- 《呐喊》 * கைகளுக்கு அழைப்பு *-இல் இருந்து (1922)
- 狂人日记 "பைத்தியகாரனின் கையேடு " (1918)
- 孔乙己 "காங் யிஜி " (1919)
- 药 " மருந்து " (1919)
- 明天 "நாளை " (1920)
- 一件小事 " ஓர் நிகழ்வு " (1920)
- 头发的故事 "முடியின் கதை " (1920)
- 风筝 "பட்டம் " (1925)
- 故乡 " பிறந்த ஊர் " (1921)
- 阿Q正传 "அஹ க்யு-வின் உண்மை கதை " (1921)
- 白光 "வெள்ளை ஒளி " (1922)
- 兔和猫 ''முயல்களும்,பூனையும் " (1922)
- 鸭的喜剧 "வாத்துக்களின் நகைச்சுவை " (1922)
- 社戏 " கிராமத்து அரங்கம்" (1922)
- 《彷徨》"உலாவுதல் "-இல் இருந்து
- 祝福 நல வாழ்த்துக்கள் (1924)
- 在酒楼上 மது அருந்தும் இடத்தில் (1924)
- 幸福的家庭 ஓர் சந்தோஷ குடும்பம் (1924)
- 肥皂 சவுக்காரம் (1924)
- 长明灯அணையா விளக்கு (1924)
- 示众 பொது கண்காட்சி (1925)
- 高老夫子 வயதான திரு.காவ் (1925)
- 孤独者 சர்வாதிகாரி (1925)
- 伤逝 சோகம்
- 弟兄 சகோதரர்கள்
- 离婚 விவாகரத்து (1925)
- 《故事新编》பழைய கதைகள் திரும்ப சொல்கிறேன்-இலிருந்து (1935)
- 补天 சொர்கத்தை செரிசெய்தல் (1935)
- 奔月 நிலவுக்கு ஓர் பயணம் (1926)
- 理水 வெள்ளத்தை கட்டுபடுத்து (1935)
- 铸剑 வாட்களை அடித்து உருவேற்றுங்கள் (1926)
- 出关 வெளியே செல்லுதல் (1935)
- 怀旧 கணவாயை விட்டு செல்லுதல் (1935)
- 非攻 வன்தாக்கை எதிர்கொள்ளுங்கள் (1934)
- 起死 இறந்தவர்களை உயிர்தேழுப்புங்கள் (1935)
# லூ சுன்

## படைப்புகள்

### கட்டுரைகள்

- 我之节烈观 கற்பை பற்றிய என் கருத்துகள் (1918)
- 我们现在怎么做父亲 தந்தையாக என்னதேவை இன்று (1919)
- அறிவு ஆபத்தானது (1919)
- 说胡须 என் மீசை (1924)
- 看镜有感 முகம் பார்க்கும் கண்ணாடிமுன்பு என் சிந்தனைகள் (1925)
- நன்னடத்தையை மீறுதல் (1925)
# லூ சுன்

## படைப்புகள்

### தொகுப்புகள்

- 《呐喊》 கைகளுக்கு அழைப்பு (Na han) (1923)
- 《彷徨》 அதிசயிக்கிறேன் (Pang huang) (1925)
- 《中国小说史略》 சீன புதினத்தின் சிறிய சரித்திரம் (Zhongguo xiaoshuo shilüe) (1925)
- 《故事新编》 பழைய கதைகளை திரும்ப சொல்கிறேன் (Gu shi xin bian) (1935)
- 《野草》 காட்டு புள் (Ye cao) （1927）
- 《朝花夕拾》 காலை பூத்தவைகளில் மாலையில் பறிக்க படுபவை.(Zhao hua xi shi)（1932） தன வாலிபத்தை பற்றிய தொகுப்பு கட்டுரைகள்.
# எ.பி.சி பகுப்பாய்வு

**எ.பி.சி பகுப்பாய்வு** (*ABC analysis*) என்பது இருப்புக் கணக்கு வகைப்படுத்தல் நுட்பமாகும். எ.பி.சி பகுப்பாய்வு இருப்புக் கணக்கை மூன்று வகைகளாகப் பிரிக்கிறன்றது. "ஏ பொருட்கள்" மிக இறுக்கமாக கட்டுப்பாடு மற்றும் சரியான பதிவுகளோடும், "பி பொருட்கள்" குறைந்தளவு இறுக்கமாக கட்டுப்பாடு மற்றும் நல்ல பதிவுகளோடும், "சி பொருட்கள்" சாதாரண கட்டுப்பாடு மற்றும் குறைந்த பதிவுகளோடும் இருக்கும்.  
எ.பி.சி பகுப்பாய்வானது, ஒட்டுமொத்தப் பொருள் விலையில் குறிப்பிடுமளவு தாக்கத்தை ஏற்படுத்தக்கூடிய உருப்படிகளைக் கண்டறிவதற்கான ஓர் இயங்கமைப்பை வழங்குகிறது. மேலும் வெவ்வேறு மேலாண்மை மற்றும் கட்டுப்பாடு தேவைப்படும் இருப்பின் வகைகளையும் கண்டறிவதற்கான இயங்கமைப்பையும் வழங்குகிறது  
எ.பி.சி பகுப்பாய்வை நிகழ்த்தும் போது, பொருள் விவரப்பட்டியல்களின் உருப்படிகள் முதலில் முடிவுகளுடன் மதிப்பிடப்பட்டு பின்னர் தரப்படுத்தப்படுகின்றன. இந்த முடிவுகள் பின்னர் பொதுவாக மூன்று வகைகளாகக் குழுப்படுத்தப்படுகின்றன. இந்த மூன்று வகைகள் "எ.பி.சி குறிகள்" என அழைக்கப்படுகின்றன.
# எ.பி.சி பகுப்பாய்வு

## எ.பி.சி குறிகள்

1. "எ பிரிவு" பொருள் விவரப்பட்டியலானது பொதுவாக மொத்த மதிப்பில் 70% அளவுக்கு நுகர்வு மதிப்பு கொண்ட பொருட்கள், அல்லது மொத்த எண்ணிக்கையில் 20% உருப்படிகளைக் கொண்டவை. (நுகர்வு மதிப்பு= வருடாந்திர நுகர்வு X விலை)
1. "பி பிரிவு" பொருள் விவரப்பட்டியலானது மொத்த மதிப்பில் 25%, அல்லது மொத்த உருப்படிகளில் 30% ஐக் கொண்டிருக்கும்.
1. "சி பிரிவு" பொருள் விவரப்பட்டியலானது மீதமுள்ள 5%, அல்லது மொத்த உருப்படிகளின் 50% ஐக் கொண்டிருக்கும்.
அதாவது "A" பிரிவு என்பது மிக உயர்ந்த மதிப்பு கொண்டவையாகவும் "C" என்பது மிகக் குறைந்த மதிப்பு கொண்டவையாகவும் இருக்கும். இதன் மூலம் விலை மதிப்பு அதிகமுள்ள பொருட்களின் மீது நாம் அதிக கவனம் செலுத்தலாம்.  
எ.பி.சி பகுப்பாய்வு பரேட்டோ கொள்கையைப் போன்றதே ஆகும். அதில் "எ பிரிவு" குழுவானது ஒட்டுமொத்த மதிப்பில் அதிகபட்ச விகிதத்தைக் கொண்டிருக்கும், ஆனால் பொருள் விவரப்பட்டியலின் ஒட்டுமொத்த அளவில் சிறிய சதவீதத்தைக் கொண்டிருக்கும்.  
இதில் மற்றுமொரு முறையும் உண்டு.
1. "எ" என்பது தோராயமாக 10% உருப்படிகள் எண்ணிக்கை அல்லது 66.6% நுகர்வு மதிப்பு கொண்டவை.
1. "பி" என்பது தோராயமாக 20% உருப்படிகள் எண்ணிக்கை அல்லது 23.3% நுகர்வு மதிப்பு கொண்டவை.
1. "சி" என்பது தோராயமாக 70% உருப்படிகள் எண்ணிக்கை அல்லது 10.1% நுகர்வு மதிப்பு கொண்டவை.  
| வகை | எண்ணிக்கை | நுகர்வு மதிப்பு |  |
| --- | --- | --- | --- |
| "எ" | 10% | 70% |  |
| "பி" | 20% | 20% |  |
| "சி" | 70% | 10% |  |
| மொத்தம் | 100% | 100% | } |
# இம்ரான் ஹாஷ்மி

**சையத் இம்ரான் அன்வர் ஹாஷ்மி** (*Syed Emraan Anwar Hashmi*: பிறப்பு 24 மார்ச் 1979) பாலிவுட்டில் பணிபுரியும் ஒரு இந்திய நடிகர் ஆவார். இயக்குநர் மகேசு பட் குடும்பத்தில் பிறந்த இவர், ராஸ் (2002) என்ற திகில் திரைப்பத்தில் உதவி இயக்குநராக தனது தொழில் வாழ்க்கையைத் தொடங்கினார். குற்றத் திரைப்படமான புட்பாத் (2003) மூலம் அறிமுகமான இவர், மர்டர் (2004) படத்தில் நடித்ததன் மூலம் தனது திருப்புமுனையை அடைந்தார்.  
*ஒன்ஸ் அபான் எ டைம் இன் மும்பை* மற்றும் *ஷாங்காய்* படங்களுக்காக சிறந்த துணை நடிகருக்கான பிலிம்பேர் விருது பரிந்துரைக்கப்பட்டார்.
# இம்ரான் ஹாஷ்மி

## இளமை வாழ்க்கை

இம்ரான் ஹாஷ்மி 24 மார்ச் 1979 அன்று மகாராட்டிடிராவின் மும்பையில் பிறந்தார். இவரது தந்தை சையத் அன்வர் ஹாஷ்மி ஒரு தொழிலதிபர். அவர் மர்மத் திரைப்படமான *பஹரோன் கி மஞ்சில்* (1968) என்ற இந்தித் படத்தில் நடித்தவர். இவரது தாயார் மகேரா ஹாஷ்மி இல்லத்தரசி ஆவார். இவரது பாட்டி மெர்பானோ முகமது அலி (பூர்ணிமா என்ற தனது திரைப் பெயரால் அறியப்பட்டவர்) ஒரு நடிகையாவார். இவர் மும்பையிலுள்ள மும்பை பல்கலைக்கழகத்தின் சைடென்ஹாம் கல்லூரியிலிருந்து பட்டம் பெற்றார். நடிகையாக இருந்து இயக்குநராக மாறிய பூஜா பட், இயக்குநர் மோகித் சூரி மற்றும் நடிகை இசுமைலி சூரி (கல்யூக்) மற்றும் ராம்செக் பாலுக் (நசீம் இசுமாயில்) ஆகியோர் இவரது உறவினர்கள். இயக்குநரும், எழுத்தாளரும், தயாரிப்பாளருமான மகேசு பட் மற்றும் தயாரிப்பாளர் முகேஷ் பட் ஆகியோர் இவரது மாமன்கள் ஆவர்.
# இம்ரான் ஹாஷ்மி

## சொந்த வாழ்க்கை

2006 டிசம்பரில் இசுலாமிய திருமண முறைப்படி பர்வீன் ஷாஹனியை இம்ரான் ஹாஷ்மி மணந்தார். இந்த தம்பதியினருக்கு 2010 பிப்ரவரி 3 அன்று பிறந்த அயான் ஹாஷ்மி என்ற மகன் உள்ளார்.
# இம்ரான் ஹாஷ்மி

## திரைப்படத் தொழில் வாழ்க்கை

இம்ரான் ஹாஷ்மி தனது அறிமுகத்தை *புட்பாத்* திரைப்படத்தில் தொடங்கினார். அத்திரைப்படம் விமர்சன ரீதியாக மற்றும் வணிக ரீதியாக தோல்வியடைந்தது. ஆனால் அதன் இசை பாராட்டப்பட்டது.
2004 இல் இவர் நடிப்பில் இரண்டு படங்கள் வெளியானது. முதல் படமான *மர்டர்*, இவரை நடிகராக நிலைநாட்டியது, மற்றொன்றான *துஸ்மா நஹின் தேக்ஹா* தோல்வியடைந்தது.
2006 இல் கங்கனா ரனாத்துடன் நடித்த *கேங்க்ஸ்டர்* தவிர பெரும்பாலான திரைப்படங்கள் தோல்வியடைந்ததால் அது ஒரு ஏமாற்றமான ஆண்டானது.  
இம்ரானின் 2007 ஆம் ஆண்டின் முதல் வெளியீடான *குட் பாய் பேட் பாய்* தோல்வியடைந்தது, அதே போன்று [த ட்ரெயின்: சம் லைன்ஸ் சுட் நெவர் பி கிராஸ்டு'' திரைப்படமும் தோல்வியடைந்தது.
2008 இல் வெளியான *ஜான்னத்* விமர்சன மற்றும் வணிக ரீதியில் வெற்றிபெற்றது. மேலும் 2009 இல் கங்கனா ரனவத் உடன் நடித்து வெளியான *ராஸ் - த மிஸ்டரி கன்டினியூஸ்* மிகப்பெரிய வெற்றித் திரைப்படம் ஆகும். *டம் மைல்*, *ரஃப்தார் 24x7* மற்றும் *ஒன்ஸ் அப்ஆன் எ டைம் இன் மும்பை* ஆகியவை 2009 இல் வெளிவந்தத் திரைப்படங்கள் ஆகும்.
# இம்ரான் ஹாஷ்மி

## சர்ச்சைகள்

2009 ஜூலை மாதத்தில், ஹாஷ்மி மும்பையிலுள்ள *பாலி ஹில்* என்ற இடத்திலுள்ள வசதியானவர்கள் உள்ள வீட்டுவசதி சங்கம் தான் ஒரு முஸ்லிம் என்பதால் வீடு வாங்க அனுமதி மறுத்துவிட்டதாகக் கூறினார். வீட்டுவசதி சங்கமானமீது புகாரளித்தது. ஹாஷ்மியின் மீதான குற்றச்சாட்டுகளை மற்ற இந்திய முஸ்லிம் நடிகர்கள், குறிப்பாக சல்மான் கான் மற்றும் ஷாருக் கான் ஆகியோர் கண்டித்தனர். அவ்வேளையில் இந்திய இசுலாமிய கலாச்சார மையம் ஹாஷ்மி இந்தியாவில் சமூக உணர்வுகளைத் தூண்டிவிடுவதாகக் குற்றம் சாட்டியது.  
ஆகஸ்ட் 10, 2009 இல் ஹாஷ்மி, தனது குற்றச்சாட்டிலிருந்து பின்வாங்கினார். மேலும் அந்த வீட்டுவசதி சங்கமானது தன்னிடம் பாரபட்சமாக நடக்கவில்லை என்றும் இந்த நிகழ்வுக்குக் காரணம் "தவறான தகவல்தொடர்பு" தான் என்றும் கூறினார்.
# ஓசோன் குறைபாடு

**ஓசோன் குறைபாடு** என்பது வேறுபட்ட ஆனால் தொடர்புடைய இரண்டு நிகழ்வுகளை விளக்குவதாகும். 1970ன் பிற்பகுதியில் இருந்து அவதானித்ததில் புவியின் அடுக்கு மண்டலத்தில் ஓசோனின் மொத்த அளவு ஒவ்வொரு பத்தாண்டு கால அளவில் 8% அளவுக்கு குறைகிறது, இளவேனிற் காலத்தில் புவியின் வடதென் முனைப்பகுதிகளில் அதிகளவு ஓசோன் இழப்பு ஏற்படுகிறது என்பனவே அந்நிகழ்வுகள் ஆகும். இளவேனிற்காலத்தில் புவி முனைப்பகுதிகளில் அதிகளவு ஓசோன் இழப்பு ஏற்படுவது **ஓசோன் ஓட்டை** என அழைக்கப்படுகிறது. அடுக்கு மண்டல ஓசோன் குறைபாடுடன், அடிவளி மண்டல ஓசோன் குறைபாடு நிகழ்வுகளும், புவி முனைப் பகுதிகளின் மேற்பரப்பில், இளவேனிற் காலத்தின் போது நடைபெறுகின்றன.  
துருவ பகுதிகளில் ஓசோன் துளைகள் ஏற்படுவதுக்கும் புவியின் மத்திய பகுதியில் ஏற்படுவதுக்கும் வித்தியாசங்கள் உள்ளன. ஆனால் இரண்டிலும், அடோமிக் க்ளோரினும் ப்ரோமினும் வினைவேக மாற்றிகளாக செயல்பட்டு அழிவை கொண்டு வருகின்றன.க்லோரோப்ளூரோகார்பன் கூட்டுகளின் ஒளி பிரிதலால் ஏற்படும் பிரியானாலும்,ப்ரோமோப்ளூரோகார்பன் கூட்டுகளின் ஒளி பிரிவினால் ஏற்படும் ஆலோனினாலும், அடுக்கு மண்டலத்தில் ஆலசன்அணுக்கள் உண்டாகின்றன.மேற்பரப்புகள் இந்த கூடுகளை வெளிவிட்டதுக்கு பின்னர், இவை அடுக்கு மண்டலத்திற்கு கொண்டு செல்லப்படுகின்றன. ஓசோன் குறைபாடுகள் க்லோரோப்லூரோகார்பன்கள் வெளி தள்ளப்படுவதினாலும், ஆலோன்கள் அதிகரிப்பதினாலும் ஏற்படுகின்றன.  
க்லோரோப்லூரோகார்பன்கள் , அதைப்போன்று பண்புகளைக்கொண்ட மற்ற பொருட்கள் ஓசோன் குறைபாட்டு காரணிகள் (**ஓசோன்-டிப்லீடிங் சப்ச்டன்சஸ்** ) என்று அழைக்கப்படுகின்றன.(**ODS** ) புற ஊதா வெளிச்சத்திலிருந்து வெளிவரும் புற ஊதா UVB அலைநீளங்களை (270–315&nbsp;nm), ஓசோன் பாளம், புவியின் காற்று மண்டலத்துக்குள் வருவதை தடுக்கிறது. ஓசோன் பாளத்தின் முக்கியத்துவத்தை உணர்ந்து, CFC ,ஆலோன்கள் மற்றும் ஓசோன் குறைபாடுடன் சம்மந்தம் கொண்ட கார்பன் டெட்ராக்ளோரைட், ட்ரைக்லோரோஈதேன் போன்ற மற்ற பொருட்களை தடை செய்ய மாண்டிரியால் ப்ரோடோகோல் கைஒப்பந்தம் செய்யப்பட்டது.உயிரியல் சம்மந்தம்மான ஏராளமான குறைபாடுகள், சர்ம புற்றுநோய், செடிகளுக்கு பாதிப்பு, கடலின் ஒளிபாளத்தில் ப்லான்க்டனின் குறைபாடு போன்ற பாதிப்புக்கள் புற ஊதா கதிர்கள் நேரடியாக புவியை வந்து அடைவதால் ஏற்படுகின்றன. இது ஓசோன் குறைபாட்டினால் நடக்கிறது.
# ஓசோன் குறைபாடு

## ஓசோன் வட்ட கண்ணோட்டம்

### இரசாயன ஓசோனின் இழப்பு முறை

ஓசோன் குறைய காரணமாக இருக்கும் இந்த ரசாயனங்களின் மூலக்கூறுகள் (டைக்லோரின் பெராக்சைட் {Cl2O2}) மீது நடத்தப்படும் ஆராய்ச்சிகள்,காற்று மண்டலத்தின் துருவ முனைகளில் நடக்கும் ஓசோன் குறைபாட்டைப்பற்றி கேள்வி கேட்கின்றன.காலிபோர்னியா பஸதேனாவில் உள்ள நாசாவின் ஜெட் ப்ரபல்ஷன் லாபரட்டரி இரசாயனவியல் அறிஞர்கள் 2007 ல், அடுக்கு மண்டலத்தில் கதிர்வீச்சுகளின் வெப்பமும் அவற்றின் நிறமாலைகளும் தீவிரத்தன்மையும், இரசாயன பொருட்கள் உடைந்து செயல் பட போதிய சூழ்நிலையை ஏற்படுத்தி தருவதில்லை என்றும் போதிய அளவில் க்ளோரின் ராடிகல்களும் வெளிபடுத்தப்படுவதில்லை என்றும் கண்டுபிடித்துள்ளனர்.ஆய்வுக்கூடங்களில் நடக்கும் சோதனைகள் முக்கியமான மூலக்கூறுகளின் சிதைவு அடுக்கு மண்டலத்தில் நாம் நினைத்ததை விடவே அதிகமாக உள்ளது என்று கண்டறிந்துள்ளன.  
இதனை ஊர்ஜிதப்படுத்த நடத்திய மற்ற சோதனைகளும் இந்த விளைவை, சிதைவின் அளவை மேற்படுத்தியே காட்டுகின்றன. புதிதாக வெளிவந்த சோதனை முடிவுகள் நிலையாக இருந்தால், பிறகு அபாயகரமான விளைவுகளை எளிதில் தவிர்க்கலாம்.
# ஓசோன் குறைபாடு

## ஓசோன் பாளத்தின் குறைபாடு

ஓசோன் குறைபாடு பெரிய அளவில் அடுக்கு மண்டலத்தின் கீழ் பகுதியில் காணப்படுகின்றது.ஓசோன் துளைகளின் அளவை, ஓசோன் ஒரு குறிப்பிட்ட இடத்தில் எந்த சீற்றத்தில் இருக்கிறது என்று கணக்கிடுவதன் மூலம் கண்டறிய முடியாது(இது ஒரு மில்லியன் பகுதிகளில் சிலவற்றாக இருக்கின்றன). ஆனால், புவியின் ஒரு குறிப்பிட்ட இடத்தின் மேற்பரப்பில், மொத்த காலம் ஓசோனில்*column ozone* குறைவை மதிப்பிடுவதன் மூலம் கண்டறியலாம்.இதனை டாப்சன் யூனிட் (DU) கொண்டு நாம் தெளிவாக விவரிக்கலாம்.டோடல் ஓசோன் மாப்பிங் ஸ்பெக்டிரோமீடர் (TOMS) போன்ற கருவிகளைக் கொண்டு அண்டார்க்டிக் கோடை மற்றும் வசந்த காலங்களில் ஏற்படும் காலம் ஓசோன் குறைபாட்டை 1970 களில், மற்றும் அதற்கு முந்தைய ஆண்டுகளில் கணக்கிட்டனர்.  
தெற்கு அரைகோளத்தில் வருகின்ற ஆஸ்டிரல் வசந்தத்தின் போது ஓசோன் குறைபாடு கிட்டத்தட்ட 70 சதவிகிதம் வரை அதிகரித்திருந்தது. அண்டார்க்டிகா மேல் உணரப்பட்ட இந்த குறைபாட்டை பார்மன் மற்றும் குழுவினர் 1985 ஆம் வருடம் கண்டறிந்தனர். 1990 கள் முழுவதிலும், செப்டம்பர் மற்றும் அக்டோபர் மாதங்களில் காலம் ஓசோனின் அளவு ஓசோன் துளைகள் ஏற்படுவதற்கு முன்னர் இருக்கும் மதிப்பீட்டை விட 40 இலிருந்து 50 சதவிகிதம் வரை குறைந்திருந்தது.அண்டார்க்டிக்கில் தொலைந்த அளவைவிட ஆர்க்டிக் பகுதியில் தொலைந்த அளவு வருடத்துக்கு வருடம் வேறுபாடு நிக்கிறது.இதுவரை காணப்பட்டதில், பனி காலம் மற்றும் வசந்த காலம் பொழுது 30 சதவிகிதம் வரை குறையும் நிலை தான் மிகவும் கடுமையானது. இது அடுக்கு மண்டலம் மிகவும் குளிர்ந்த நிலையில் இந்த காலங்களில் இருப்பதால் நிகழ்கிறது.  
துருவ அடுக்கு மண்டல மேகங்களால்(PSCs) ஏற்படக்கூடிய விளைவுகள், ஓசோன் குறைபாட்டின் மீது அதிக ஆதிக்கத்தைக் கொண்டுள்ளன. இந்த PSC கள் மிக சுலபமாக அண்டார்க்டிக் பகுதிகளில் உள்ள அடுக்கு மண்டலத்தில் அதிகமான குளிரினால் உருவாகின்றன.இந்த காரணத்தினால் தான் அண்டார்க்டிகாவில் ஓசோன் துளைகள் முதலில் தோன்றியது மட்டும்மல்லாது அங்கு இருக்கும் துளைகள் ஆழமானவையாகவும் இருக்கின்றன.முதன் முதலில் வெளிவந்த ஆய்வு முடிவுகள் ஓசோன் குறைபாட்டை படிப்படியானது என்று கூறின. இது எதனால் என்றால்,நடத்திய ஆய்வுகள் PSC க்களை கணக்கில் கொள்ளவில்லை என்பதனாலே ஆகும். இந்த ஆய்வு முடிவு இப்படி இருந்ததால் அண்டார்க்டிகாவில் ஏற்பட்ட துளையை காணும்போது அது விஞ்ஞானிகளுக்கு பெரும் அதிர்ச்சியாக இருந்தது.  
புவியின் மத்திய நில நடுக்கோடுகள் இருக்கும் இடங்களில் ஓசோன் துளைகள் இருக்கின்றன என்று கூறாமல் ஓசோன் குறைபாடு இருக்கிறது என்று கூறலாம்.1980 களுக்கு முன்னர் குறைபாடு 35–60°N பகுதிகளில் மூன்று சதவிகிதமாகவும், 35–60°S பகுதிகளில் ஆறு சதவிகிதமாகவும் இருந்தது. இதில் எந்த ஒரு தெளிவான மற்றும் நிரந்தரமான படிவமும் தென்படவில்லை.  
அடுக்கு மண்டலம் மற்றும் மேல் அடிவளி மண்டலத்தில் காணப்படும் தட்ப வெப்ப மாற்றங்களுக்கு இந்த குறைப்பதே காரணம். அடுக்கு மண்டலம் சூடாக இருப்பதற்கு ஓசோன் புறஊதா கதிர்களை தனக்குள்ளே இழுத்துக் கொள்வதே தான் காரணம். நாம் இதனால் அறிவது என்னவென்றால் குறைந்த ஓசோனால் அடுக்கு மண்டலம் குளிரும்.சில சமயங்களில் CO<sub>2</sub> போன்ற பைங்குடில் வலிமங்களாலும் அடுக்கும் மண்டலம் குளுமையாகிறது; இருப்பினும், ஓசோனால் அதிகரிக்கும் குளிர்ந்த தன்மையின் ஆற்றலே அதிகமாக இருக்கின்றது.  
ஓசோன் அளவுகளை முன் கூட்டியே கூறுவது என்பது கடுமையானது.மாண்டிரியால் பிரோடோகாலுக்கு ஆதரவாக வெளிவந்த வேர்ல்ட் மீடியோராலாஜிகள் ஆர்கனைசேஷன் கிலோபல் ஓசோன் ரிசர்ச் அண்ட் மானிடரிங் பிராஜக்ட் - ரிபோர்ட் எண். 44,ஓசோன் குறைபாட்டைப் பற்றி, 1994-1997 ஆண்டுகளுக்காக வெளிவந்த UNEP 1994 மதிப்பீட்டை மிகைப்படுத்தி கூறிய ஒன்றாகும் என்று கூறுகிறது.
# ஓசோன் குறைபாடு

## ஓசோன் பாளத்தின் குறைபாடு

### காற்று மண்டலத்தில் இருக்கும் இரசாயனங்கள்

#### காற்று மண்டலத்தில் இருக்கும் CFC க்கள்

1920 களில் க்லோரோபிலூரோகார்பன்கள் (CFCs), தாமஸ் மிட்க்லே என்பவரால் கண்டுபிடிக்கப்பட்டது.அவை, 1980 களுக்கு முன்னர், குளிர் சாதன/ பெட்டிகளில் எரோசால் ஸ்ப்ரே ப்ராபெலன்ட்ஆகவும் நுண்ணியமான மின்னணுவியல் கருவிகளை சுத்தம் செய்வதிலும் பயன்படுத்தப்பட்டன.சில இரசாயன செயல்முறைகளின் விளைப் பொருளாகவும் இவை உருவாகின்றன.இவற்றை உண்டாக்கும் இயற்கையான மூலகர்த்தாவாக எதனையும் குறிப்பிட்டு சொல்லமுடியாது. காற்று மண்டலத்தில் இவை இருக்க காரணம் முற்றிலும் மனிதனின் செயல் தான் என்று அடித்து கூறமுடிகிறது.மேல்கூறப்பட்ட *ஓசோன் சுழற்சி ஆய்வின்* படி, ஒசோனை குறைக்கும் இப்படிப்பட்ட பொருட்கள் அடுக்கு மண்டலத்தை அடைந்தவுடன், அவை புற ஊதா கதிர்களால் பிரிக்கப்பட்டு, அதனால் க்ளோரின் அணுக்களை உற்பத்தி செய்கின்றன.இந்த க்ளோரின் அணுக்கள் வினை வேக ஊக்கியாக இயங்குகின்றது. ஒரு க்ளோரின் அணுவுக்கு பல பத்தாயிரக்கணக்கான ஓசோன் அணுக்களை அடுக்கு மண்டலத்திலிருந்த அகற்ற கூடிய அளவிற்கு ஆற்றல் இருக்கிறது.CFC மூலக்கூறுகளின் ஆயுள் காலம் நீண்டிருப்பதால், இவற்றால் உண்டாகும் சேதத்தை சரி செய்வதற்கும் நெடுங்காலமாகிறது.புவியின் நிலப்பரப்பிலிருந்து, மேல் காற்று மண்டலத்திற்கு செல்ல ஒரு CFC மூலக்கூறுவுக்கு பதினைந்து ஆண்டு காலம் ஆகிறது. அங்கு செல்கின்ற CFCமூலக்கூறுகள் ஒரு நூற்றாண்டு காலத்திற்கு இருந்து, ஒரு நூறாயிரம் ஓசோன் மூலக்கூறுகளை அழிக்கவும் சாத்தியம் கொண்டுள்ளன.
# ஓசோன் குறைபாடு

## ஓசோன் பாளத்தின் குறைபாடு

### கருத்துரைகளை சரிபார்த்து கொள்ளுதல்

சிக்கலான இரசாயன போக்குவரத்து மாதிரி படிவங்கள் மூலம், விஞ்ஞானிகளால் ஓசோன் குறைபாட்டை CFC க்களில் இருந்து வெளிவரும் ஆண்திரோபோஜெனிக் ஆலசன் சேர்மங்களுடன் அதிகமாகவே தொடர்பு படுத்த முடிகிறது. இது அவர்கள் பார்த்து அறிந்து கொள்ளும் விஷயங்களுக்கு எதிராக அமைகிறது.(எ.கா. SLIMCAT , CLaMS). இந்த மாதிரி படிவங்கள் செயற்கைக்கோள் மதிப்பிடும் இரசாயன அளவுகளையும் மீடியாராலாஜிகள் பீல்ட்களில் இருக்கும் இந்த இரசாயனங்களின் எதிர்விளைவுகளையும் சேர்த்து வைத்து, சோதனைக்கூடங்களில் நடத்தும் ஆய்வுகள் மூலம் கிடைக்கப்பெற செய்கின்றன.இதன் மூலம் அவை முக்கியமான இரசாயன விளைவுகை மட்டுமல்லாது, CFC க்கள் எவ்வாறு போடோலைசிஸ் பொருட்களை ஒசோனுடன் தொடர்பு கொள்ள வைக்கின்றன என்பதையும் புரிந்து கொள்ள முடிகிறது.
# ஓசோன் குறைபாடு

## ஓசோன் துளை மற்றும் அதன் காரணங்கள்

### ஓசோன் மண்டலத்தில் இருக்கும் குறைபாட்டின் மீதான ஆர்வம்

அண்டார்க்டிக் ஓசோன் துளையுடன் ஒப்பிடும்போது, ஒரு பத்தாண்டுக்கு நான்கு சதவிகிதமாக ஓசோன் குறைபாடு உலக அளவில் இருக்கையில் அதனை பற்றி அறிய ஆவல் மிகையாகி இருக்கிறது:  
- ஒரு அறுபதாண்டு காலத்திற்கு ஓசோன் பாளத்தின் குறைபாடு ஏழு சதவிகிதம் ஆக இருக்கும் என்று 1980 களின் ஆரம்பகாலத்தில் கூறப்பட்டுள்ளது.
- திடீர் என்று 1985 இல், ஓசோன் பாலத்தில் மிகப்பெரிய துளை உள்ளது என்று கண்டுபிடிக்கப்பட்டது.அண்டார்க்டிகாவில் மிக வேகமாக நடக்கின்ற ஓசோன் குறைபாட்டின் மதிப்பீடு தவறானது என்ற கருத்து நிராகரிக்கப்பட்டது.
- உலகில் பல இடங்களில் ஓசோன் துளைகள் தோன்ற கூடும் என்று பலரும் வருத்தப் பட துவங்கினார். அனால் இது நாள் வரையில் மிக பெரிய ஓசோன் துளை ஆர்க்டிக் வசந்தத்தில் வட துருவத்தில் காணப்பட்ட ஒரு சிறிய ஓசோன் துளை தான் ஆகும்.ஓசோன் மத்திய நில நடுக்கோடுகள் இருக்கும் இடங்களில் குறையத்துவங்கியுள்ளன. அனால் அவை மிக சிறிய அளவாகவே இருக்கிறது.(சுமார் 4–5% குறைவு).
- சூழல்கள் தீவிரமாகும் நிலையில் (குளிர்ந்த அடுக்கு மண்டல தட்ப வெப்பம், அதிகரித்த அடுக்கு மண்டல மேகங்கள், செயல்படக்கூடிய க்ளோரின்), உலகளாவிய ஓசோன் குறைபாடு மிக விரைவில் நடைபெறும்.அடுக்கு மண்டலம் குளுமையாகும் என்று ஸ்டாண்டர்ட் குளோபல் வார்மிங்கோட்பாடு முன்னரே குறித்துள்ளது.
- அன்டார்க்டிகாவிலுள்ள ஓசோன் துளை உடையும் பொது அதிலிருந்து தப்பிக்கும் ஓசோன் குறைந்த காற்று அருகிலிருக்கும் பகுதிகளுக்கு செல்கிறது.அண்டார்க்டிகா ஓசோன் துளை உடைந்த அடுத்த மாதத்தில் நியூசிலாந்தில் ஓசோன் அளவு பத்து சதவிகிதம் குறைந்ததாக அறிக்கைகள் உள்ளன.
# ஓசோன் குறைபாடு

## ஓசோன் பாளம் சிதைவால் உண்டாகும் விளைவுகள்

ஓசோன் பாளம் சூரியனிலிருந்து UVB புற ஊதா கதிர்களை உள்வாங்கிக்கொள்வதால், ஓசோன் பாளத்தின் சிதைவு UVB அளவுகளை அதிகரிக்கும் என்று எதிர்பார்க்கப்படுகிறது.இது தோல் புற்று நோய் போன்ற அபாயங்களை உண்டாக்குகிறது மாண்டிரியால் பிரொடோகாளுககான காரணம் இதுவாக இருந்தது.அடுக்கு மண்டலத்தில் இருக்கும் ஓசோன் குறைபாடு CFC க்களுடன் சம்பந்தம் கொண்டிருந்தாலும், கோட்பாடுகள் ஓசோன் குறைவு மேற்பரப்பில் UVB அதிகரிப்பை உண்டாக்கும் என்பதை கூறினாலும், ஓசோன் சிதைவு மனிதரிடத்தில் அதிகமான அளவில் தோல் புற்றுநோயை உண்டாக்குகின்றது என்பதற்கான நேரடியான ஆதாரம் இன்னும் நமக்கு கிடைக்க வில்லை.இதற்கு காரணம், தோல் புற்றுநோய்க்கு காரணமாக இருக்கும் மற்றொரு கதிர்வீச்சாகிய UVA, ஓசோனால் உள்வாங்கிக் கொள்ளப்படுவதில்லை. வாழ்க்கையில் நடக்கும் நடைமுறை மாற்றங்களை புள்ளி விவர இயல் மூலம் கட்டுப்படுத்துவது மிகவும் கடினமானது ஒன்றாகும்.
# ஓசோன் குறைபாடு

## ஓசோன் பாளம் சிதைவால் உண்டாகும் விளைவுகள்

### அதிகரிக்கின்ற UV

ஓசோன் புவியில் மிகக் குறைந்த அளவில் இருந்தாலும் இது UVB கதிர்வீச்சுகளை தனக்குள் உள்வாங்கிக்கொள்வதில் பெரும்பங்கு கொள்கிறது.ஓசோன் பாளத்தை துளைக்கும் UVB கதிர்வீச்சுகளின் ஊடுருவல் பெருமளவில் குறைவது பாளத்தின் சரிந்த பாதை மொத்தத்தை பொருத்து உள்ளது.காற்று மண்டலத்தில் ஓசோன் குறையும் பொது புவியின் மேற்பரப்பில் UVB அதிகரிக்கும் என்று எதிர்பார்க்கப்படுகிறது.  
ரேடியேடிவ் டிரான்ஸ்பர் மாடல் மதிப்பீடுகள் மூலம் மேற்பரப்பில் நடக்கும்UVB அதிகரிப்பை கணக்கிடலாம் என்பது நம்பிக்கை. அனால் இது துள்ளியமான அளவுகோல்கள் இலாத காரணத்தினாலும், ஓசோன் துளைக்கு முந்தைய காலத்தை பற்றிய குறிப்புகளும் இல்லாத காரணத்தினாலும் இயலாமல் போகிறது. தற்கால அளவுகோல் முறைகள் இருந்தாலும் இது கடினமாகிறது.(எ.கா. லௌடேர், நியூசிலாந்து).  
பிராண வாயுவைக்கொண்டு O<sub>2</sub> ஒசோனை ஓசோன் பாளத்தில் தயாரிப்பது இதே புற ஊதா கதிர்வீச்சுகள் என்பதால், அடுக்கு மண்டலத்தில் ஓசோன் குறைவதால் அது அடிவளி மண்டலத்தின் கீழ் பகுதியில் போடோகெமிகல் தயாரிப்பு அதிகரிக்கின்றது. மொத்தமான காலம் ஓசோன் அளவில் குறைவு இருக்கிறது. ஓசோனால் தயாரிக்கப்பட்டவையின் போடோகெமிகல் ஆயுள் காலம் குறைந்திருக்கிறது. இதனால் இவை மேலே செல்வதற்கு முன்னதாகவே அழிக்கப்படுகின்றன.
# ஓசோன் குறைபாடு

## ஓசோன் பாளம் சிதைவால் உண்டாகும் விளைவுகள்

### உயிரியல் சம்பந்தப்பட்ட விளைவுகள்

பொது மக்கள் பெரிதும் நினைத்து கவலைப்படுவது என்னது என்றால் அது மனிதனின் ஆரோக்கியத்தின் மீது UV இனால் ஏற்படும் விளைவுகள் ஆகும்.இதுவரை ஓசோன் சிதைவுகள் கண்ட சில பகுதிகள் சிறு அளவையே காட்டியுள்ளதால், இதனால் உண்டாகும் ஆரோக்கிய சீர்குலைவையும் நமால் தெளிவாக கூற முடிவதில்லை.அதிக அளவில் சிதைவு காணப்படும் இடங்களில் விளைவுகள் அதிபயங்கரமாக இருக்க கூடும் அண்டார்க்டிகா மீது காணப்பட்ட துளை இப்பொழுது ஆஸ்திரேலியா மற்றும் நியூ சிலாந்தின் மேலும் காணப்படுவதால் சுற்றுப்புற சூழல் விஞ்ஞானிகள் UV யின் தாக்கம் அதிகமாக இருக்கும் என்று பயம் கொள்கின்றனர்.
# ஓசோன் குறைபாடு

## ஓசோன் பாளம் சிதைவால் உண்டாகும் விளைவுகள்

### உயிரியல் சம்பந்தப்பட்ட விளைவுகள்

#### நெற்பயிர்கள் மீதான விளைவுகள்

UV கதிர்வீச்சின் அதிகரிப்பு நெற்பயிர்களையும் தாக்கும்.மிகவும் முக்கியமான தாவிர வகைகள் தங்கள் வேர்களில் உள்ள நயிற்றஜேனை தக்கவைத்துக்கொள்ள, எடுத்துக்காட்டுக்கு அரிசி, சியானோ பாக்டீரியா தேவைப்படுகிறது.சியானோ பாக்டீரியா UV ஒளியினால் பாதிக்கப்படுகின்றன.